CELEX: C2005/143/45
Language: et
Date: 2005-06-11 00:00:00
Title: Kohtuasi C-176/05: Eelotsusetaotlus, mille esitas Landesgericht für ZRS Wien 17. märtsi 2005. aasta määrusega kohtuasjas KVZ retec GmbH versus Austria Vabariik (Bundesminister für Land- und Forstwirtschaft, Umwelt und Wasserwirtschaft)

11.6.2005   
            
            
               ET
            
            
               Euroopa Liidu Teataja
            
            
               C 143/28
            
         Eelotsusetaotlus, mille esitas Landesgericht für ZRS Wien 17. märtsi 2005. aasta määrusega kohtuasjas KVZ retec GmbH versus Austria Vabariik (Bundesminister für Land- und Forstwirtschaft, Umwelt und Wasserwirtschaft)
   (Kohtuasi C-176/05)
   (2005/C 143/45)
   Kohtumenetluse keel: saksa
   Euroopa Ühenduste Kohus on saanud Landesgericht für ZRS Wien'i 17. märtsi 2005. aasta määrusega esitatud eelotsusetaotluse kohtuasjas KVZ retec GmbH v. Austria Vabariik (Bundesminister für Land- und Forstwirtschaft, Umwelt und Wasserwirtschaft), mis saabus kohtukantseleisse 20. aprillil 2005.
   Landesgericht für ZRS Wien küsib Euroopa Kohtult eelotsust järgmistes küsimustes:
   
               1.
            
            
               Kas liha- ja kondijahu kui jäätmesaadetise veo (transiidi või tagasiveo) suhtes kehtib nõukogu määruses (EMÜ) nr 259/93 jäätmesaadetiste järelevalve ja kontrolli kohta Euroopa Ühenduse, ühendusse sisseveo ning ühendusest väljaveo korral (edaspidi “jäätmesaadetiste määrus”) sätestatud teatamiskohustus, sõltumata sellest, kas liha- ja kondijahu sisaldab määratletud riskiteguriga materjali?
            
         
               2.
            
            
               Kui vastus esimesele küsimusele on jaatav, siis kas liha- ja kondijahu kui jäätmesaadetise vedu (transiit või tagasivedu), sõltumata sellest, kas liha- ja kondijahu sisaldab määratletud riskiteguriga materjali, ei kuulu jäätmesaadetiste määruse kohaldamisalasse vastavalt nimetatud määruse artikli 1 lõike 2 punktile d?
            
         
               3.
            
            
               Kui vastus teisele küsimusele on eitav, siis kas liha- ja kondijahu,
               
                           a)
                        
                        
                           mis ei sisalda määratletud riskiteguriga materjali või
                        
                     
                           b)
                        
                        
                           mis sisaldab määratletud riskiteguriga materjali (liigitatud EÜ kõrvalsaaduste määruse kohaselt [määrus (EÜ) nr 1774/2002] 1. kategooria materjaliks),
                        
                     vedu (transiit või tagasivedu) ilma asjaomastele ametiasutustele teatamise ning nende nõusolekuta on illegaalne vastavalt jäätmesaadetiste määruse artikli 26 lõike 1 punktidele a ja b, kuna tegemist on jäätmetega jäätmesaadetiste määruse tähenduses?